Долбоор

**КЫРГЫЗ РЕСПУБЛИКАСЫНЫН**

**ƟКМƟТҮНҮН ТОКТОМУ**

**“Кыргыз Республикасынын Ɵкмөтүнүн 1999-жылдын 29-сентябрындагы №529 “Кыргыз Республикасынын Коргоо министрлигинин Ɵнүктүрүү жана материалдык колдоо фондун түзүү жана пайдалануу жөнүндө жобону бекитүү тууралуу” токтомун күчүн жоготту деп таануу жөнүндө” Кыргыз Республикасынын Ɵкмөтүнүн токтому**

Кыргыз Республикасынын Бюджеттик кодекси кабыл алынганга байланыштуу Кыргыз Республикасынын Ɵкмөтүнүн чечимдерин Кыргыз Республикасынын мыйзамдарына ылайык келтирүү максатында, “Кыргыз Республикасынын Ɵкмөтү жөнүндө” Кыргыз Республикасынын конституциялык Мыйзамынын 10 жана 17-беренелерин жетекчиликке алып Кыргыз Республикасынын Ɵкмөтү токтом кылат:

1. Кыргыз Республикасынын Ɵкмөтүнүн 1999-жылдын 29-сентябрындагы №529 “Кыргыз Республикасынын Коргоо министрлигинин Ɵнүктүрүү жана материалдык колдоо фондун түзүү жана пайдалануу жөнүндө жобону бекитүү тууралуу токтому” күчүн жоготту деп таанылсын.
2. Ушул токтом 2018-жылдын 1-январынан баштап күчүнө кирет.

**Премьер-министр С.Ш.Жээнбеков**

*Кыргыз Республикасынын Коргоо иштери боюнча мамлекеттик комитетинин төрагасы*

*полковник М.А. Касымкулов*

 *2017-ж «\_\_\_»\_\_\_\_\_\_\_\_\_\_\_*

**“Кыргыз Республикасынын Ɵкмөтүнүн 1999-жылдын**

**29-сентябрындагы №529 “Кыргыз Республикасынын Коргоо министрлигинин Ɵнүктүрүү жана материалдык колдоо фондун түзүү жана пайдалануу жөнүндө жобону бекитүү тууралуу” токтомун күчүн жоготту деп таануу жөнүндө” Кыргыз Республикасынын Ɵкмөтүнүн токтомунун долбооруна**

**негиздеме - маалымкат**

1. **Максат жана милдет**

Ушул Кыргыз Республикасынын Ɵкмөтүнүн токтом долбоорунун максаты жана милдети ченемдик укуктук актыларды Кыргыз Республикасынын Бюджеттик кодексинин талаптарына ылайык келтирүү болуп саналат.

1. **Баяндоочу бөлүк**

Кыргыз Республикасынын Коргоо министрлигинин Өнүктүрүү жана материалдык колдоо фонду (мундан ары - Фонд) альтернативдик кызмат өтөөгө чакырылган жарандардан, ошондой эле Кыргыз Республикасынын Коргоо министрлиги (Коргоо иштери боюнча мамлекеттик комитет) менен ишканалардын (уюмдардын) ортосунда эки тараптуу негизде түзүлгөн келишимдерге (контракттарга) ылайык продукцияларды кабыл алуу боюнча аткарылган иштер үчүн ишканалар жана уюмдар тарабынан которулуучу акча каражаттарынын эсебинен түзүлгөн.

Ушул акча каражаттары Коргоо иштери боюнча мамлекеттик комитетинин атайын каражаттар эсебине түшүп, төмөнкү иш-чараларга пайдалынган жана жумшалган:

- Кыргыз Республикасынын аскер бөлүктөрүнүн, мекемелеринин жана аскер комиссариаттарынын материалдык-техникалык базасын өнүктүрүү жана чындоо боюнча борборлоштурулган иш-чараларды өткөрүүгө (автотранспорт, компьютер жана эсептөө техникасын, байланыш каражаттарын сатып алууга жана оңдоого), областтык, шаардык жана райондук аскер комиссариаттарына жарандарды анык аскердик жана альтернативдик кызматтарга чакырууда финансылык жардам берүүгө;

- машыгуу жыйындарын, юбилейлик даталарды өткөрүүгө байланышкан социалдык-маданий иш-чараларды уюштурууга жана өткөрүүгө;

- Коргоо иштери боюнча мамлекеттик комитетинин аскер кызматчыларына, аскердик кызматтын милдеттерин аткарууда курман болгон же оор жаракат алган аскер кызматчыларынын үй-бүлө мүчөлөрүнө, кызматчыларына, пенсионерлерине жана согуш ардагерлерине эмгек жана тиричилик шарттарын жакшыртууга, дарылоо жана башка максаттар үчүн материалдык жардам көрсөтүүгө, аскер кызматчылары жана кызматкерлер курман болгондо акчалай ордун толтуруунун бир бөлүгүн төлөөгө;

- Кыргыз Республикасынын Коргоо иштери боюнча мамлекеттик комитетинине караштуу мамлекеттик ишканаларды, көмөкчү чарбаларды колдоо жана өнүктүрүү максатында финансылык жардам көрсөтүү үчүн зайымдык каражаттарды (ссудаларды) бөлүүгө.

Кыргыз Республикасынын Бюджеттик кодекси кабыл алынганга байланыштуу Кыргыз Республикасынын Коргоо иштери боюнча мамлекеттик комитетинин атайын эсебине түшкөн бардык акча каражаттары республикалык бюджеттин киреше бөлүгүнө түшөт.

1. **Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Ɵкмөтүнүн ушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

1. **Коомдук талкуунун жыйынтыктары жөнүндө маалымат**

“Кыргыз Республикасынын ченемдик укутук актылары жөнүндө” Кыргыз Республикасынын Мыйзамынын 22-беренесине ылайык Кыргыз Республикасынын Ɵкмөтүнүн ушул токтом долбоору Кыргыз Республикасынын Ɵкмөтүнүн расмий сайтына коомдук талкулоо жол-жобосунан өтүү үчүн жайгаштырылган.

1. **Долбоордун мыйзамдарга шайкеш келишине талдоо жүргүзүү**

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

1. **Каржылоо зарылдыгы жөнүндө маалымат**

Кыргыз Республикасынын Ɵкмөтүнүн ушул токтом долбоорун кабыл алуу республикалык бюджеттен кошумча финансылык сарптоолорго алып келбейт.

1. **Жөнгө салуучулук таасирин талдоо жөнүндө маалымат**

Берилген долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Кыргыз Республикасынын**

**Коргоо иштери боюнча мамлекеттик**

**комитетинин төрагасы**

**полковник М.А. Касымкулов**